ZAPISNIK
26. sjednice Vijeća Mjesnog odbora Horvati, održane 31. srpnja 2023. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.

NAZOČNI: 
Članovi Vijeća: Siniša Babić, Vjekoslav Palijaš, Martin Širanović i Stjepan Mavračić
Odsutni članovi Vijeća: Dubravko Herceg
Gost: M. D.
Stručni referent: Stjepan Tomislav Križanić


Predsjednik Vijeća Vjekoslav Palijaš pozdravlja nazočne otvara sjednicu, utvrđuje da je na sjednici prisutna večina članova Vijeća (4), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 25. sjednice. U raspravi sudjeluju svi članovi.
Predsjednik zatvara raspravu i daje na glasanje zapisnik sa 25. sjednice Vijeća Mjesnog odbora Horvati.
Jednoglasno (4 „za“), prihvaćen je zapisnik sa 25. sjednice.
Predsjednik otvara raspravu o dnevnome redu. Nakon rasprave predsjednik Vijeća daje na glasanje dnevni red. 
Jednoglasno (4 „za“) je usvojen dnevni red.

DNEVNI RED

1. [bookmark: _Hlk523472998]Prijedlog Zaključka o Godišnjem izvještaju o izvršenju Financijskog plana Mjesnog odbora Horvati za 2022. 
1. Derdići –problematika korištenja igrališta
1. Izvješće o posljedicama nevremena na području Mjesnog odbora Horvati,
1. Pitanja, prijedlozi i obavijesti
· Obavijest o zamjeni asfaltnih izbočina


Ad. 1. – Prijedlog Zaključka o Godišnjem izvještaju o izvršenju Financijskog plana  
              Mjesnog odbora Horvati za 2022. 


Vjekoslav Palijaš otvorio je prvu točku dnevnoga reda, dao je informacije vezane uz materijal za prvu točku dnevnoga reda, otvara raspravu u kojoj su sudjelovali svi članovi Vijeća. 
Članovi Vijeća kroz raspravu izrazili su veliko nezadovoljstvo vezano uz čišćenjem, košnjom i samim održavanjem. Naplaćeni su puni iznosi kroz Financijski plan a radovi nisu odrađeni. 
Vjekoslav Palijaš, obzirom da se više nitko nije javio za riječ zatvara raspravu. 
Jednoglasno (4 „za“), usvojen je zaključak 

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Horvati za 2022.


Članak 1. 

Godišnji izvještaj o izvršenju Financijskog plana Mjesnog odbora Horvati za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	1.337.200,00
	1.337.200,00
	1.322.563,59
	98,91

	3
	RASHODI POSLOVANJA
	1.337.200,00
	1.337.200,00
	1.322.563,59
	98,91

	32
	Materijalni rashodi
	1.337.200,00
	1.337.200,00
	1.322.563,59
	98,91

	323
	Rashodi za usluge
	1.261.000,00
	1.261.000,00
	1.248.208,06
	98,99

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.261.000,00
	1.261.000,00
	1.248.208,06
	98,99

	 
	ODRŽAVANJE JAVNIH POVRŠINA
	293.000,00
	293.000,00
	293.000,00
	100,00

	 
	ODRŽAVANJE NERAZVRSTANIH CESTA
	968.000,00
	968.000,00
	955.208,06
	98,68

	329
	Ostali nespomenuti rashodi poslovanja
	76.200,00
	76.200,00
	74.355,53
	97,58

	3291
	Naknade za rad predstavničkih i izvršnih tijela, povjerenstava i slično
	72.000,00
	72.000,00
	70.273,56
	97,60

	3299
	Ostali nespomenuti rashodi poslovanja
	4.200,00
	4.200,00
	4.081,97
	97,19



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Horvati.


Ad. 2. - Derdići –problematika korištenja igrališta


Vjekoslav Palijaš otvara drugu točku dnevnoga reda, pozdravlja gosta Miroslava Derdića, upoznaje članove s informacijama te otvara raspravu i daje riječ gostu M.D. U raspravi su sudjelovali svi članovi vijeća.
M.D. pozdravlja sve prisutne te ih obavještava o problematici na igralištu. Iza ponoći dolazi do najvećih problema maloljetna djeca i mlađi punoljetnici ulaze vozilima na igralište, slušaju glasno muziku, razbijaju flaše vina i pive po okolnim fasadama i igralištu, viču i remete javni red i mir. Dao je informaciju da u zadnje dvije godine gotovo svaku večer zove policiju ali problemi i dalje ostaju te je zatražio da Mjesni odbor pokuša nešto napraviti u cilju rješavanja ove problematike. Problem su i reflektori koji svijetle cijelu noć, prejaki su, svijetlo probij kroz roletne i šarapolke i po noći se više ne može spavati. Zatražio je da se u cilju rješenja tog problema postavi sklopka koja bi gasila rasvjetu na igralištu oko 22 sata. Informirao je članove da je o ovom problemu izvijestio i prijašnjeg predsjednika Vijeća Mjesnog odbora i člana Vijeća Gradske četvrti Brezovica koji živi u blizini igrališta ali do sada nije ništa napravljeno. 
Stjepan Mavračić izrazio je nezadovoljstvo s navedenim događajima, mišljenja je da se takve stvari ne bi smjele događati u kasnijim noćnim satima. Na navedeno igralište dolaze djeca iz cijelih Horvata, podržava prijedlog sklopke koje bi regulirala paljenje/gašenje reflektora na igralištu. Naglasio je da igralište mora ostati otvoreno upravo zbog djece iz Horvata a da ga se ne smije samovoljno zaključavati lokotom ii to u trenutku kad su djeca još na igralištu tokom dana. To isto nije uredu.
Tijekom rasprave dolazi do verbalnog sukoba između članova Vijeća i gosta te se cijela rasprava odužila.   
Vjekoslav Palijaš, obzirom da se više nitko nije javio za riječ zatvara raspravu. 
Jednoglasno (4 „za“), usvojen je zaključak 

ZAKLJUČAK
o korištenju igrališta u Derdićima 
[bookmark: _GoBack]
1. Vijeće Mjesnog odbora Horvati raspravljalo je o problemu korištenja igrališta u ulici Derdići.
2. Vijeće Mjesnog odbora predlaže da se u okviru mogućnosti poveća policijska kontrola u noćnim satima na navedenom igralištu. 
3. Vijeće Mjesnog odbora predlaže da se na igralištu postavi sklopka koja će regulirati paljenje i gašenje postojećih reflektora.  
4. Vijeće Mjesnog odbora predlaže da komunalno redarstvo na igralištu, na vidljivom mjestu postavi obavijest o pravilima korištenja igrališta na javnim površinama.
5. Ovaj se zaključak dostavlja Vijeću Gradske četvrti Brezovica na postupanje. 


Ad. 3. - Izvješće o posljedicama nevremena na području Mjesnog odbora Horvati


Vjekoslav Palijaš otvara točku dnevnoga reda, upoznaje članove s informacijama i načinu postupka oko prijava te daje riječ referentu koji je u mobilnom timu za područje cijele Gradske četvrti Brezovica. 
S.T. Križanić dao je informacije vezane uz nevrijeme upoznao je članove s načinom rada mobilnih timova, broju prijava u MO Horvati te je članove zamolio da u razgovoru s ljudima vide da li još ima štete po naselju.
Vjekoslav Palijaš otvorio je raspravu u kojoj su sudjelovali svi članovi Vijeća. Problem su grane na školskom igralištu, nisu uklonjene grane koje su bile srušene u oluji. Obzirom da više nije bilo pitanja zatvara i zaključuje raspravu.


Ad. 4. - Pitanja, prijedlozi i obavijesti,  (Obavijest o zamjeni asfaltnih izbočina)


Vjekoslav Palijaš otvara četvrtu točku dnevnoga reda i otvara raspravu. 
Stjepan Mavračić informirao je članove da je jako velik broj mladih drveća prilikom košnje oštećeno pri samoj blizini korijena. Takva drveća kad narastu imaju slabiji dio debla pri dnu i postoji velika mogućnost da takva drveća padnu prilikom jače oluje.
Vjekoslav Palijaš daje informacije: Gorjanci zacjevljivanje kreće od 01. rujna 2023., postavljeno je pitanje sanacije igrališta kod škole a parkiralište kod Širanovića je završeno. Obzirom da više nije bilo pitanja, zahvaljuje se članovima na sudjelovanju i zatvara sjednicu.

Sjednica je trajala do 20,50 sati




KLASA: 024-08/23-002/1554
URBROJ: 251-13-11-8/004-23-2
Horvati, 31. srpnja 2023.




Zapisničar
Stjepan Tomislav Križanić





Predsjednik
Vijeća Mjesnog odbora 
Horvati

 Vjekoslav Palijaš

